| 3. december 2019 |
| --- |
| Sagsnummer2017-0058091Dokumentnummer2017-0058091-7 |
| Fagligt CenterVisitation og TilsynGyldenløvesgade 151600 København VEAN-nummer5798009386311[www.kk.dk](https://www.kk.dk) |

| Fagligt CenterBørne- og Ungdomsforvaltningen |
| --- |
| Rapport |

**Tilsynets formål**

Tilsynet skal sikre, at den interne skole giver et undervisningstilbud, der følger folkeskoleloven og tilhørende bekendtgørelser.

**Oplysning om institutionen:**

|  |
| --- |
| 1. **Navn, skolekode og overenskomstpart på Dagbehandlingstilbud**
 |
| Skolekode 101 594Skolen ved Sorte Hest har siden 2002 haft undervisningsoverenskomst med Københavns Kommune. |
| **B. Pædagogisk-psykologisk rådgivning:** | **C. Samarbejdsrelationer med lokale skoler**  |
| Københavnske elever betjenes af den sagsansvarlige psykolog fra elevens bopælsområde. Udenbys elever af PPR på Vesterbro/Valby/ Kgs.. Enghave | Skolen ved Sorte Hest (SVSH) prioriterer samarbejdet med partnerskolen Vesterbro Ny Skole (VNS) højt.Skolen ser et stort potentiale i de mangeartede gevinster som et godt samarbejde genererer. Både set fra elevernes synspunkt, men også for alle de involverede faggrupper, pædagoger, lærere og ledere.Skolen er meget opmærksomme på deres egen rolle i samarbejdet. Skolen besidder en ekspertviden på specialområdet, som de ønsker at gøre tilgængelig for partnerskolen. Dette omfatter bl.a. at give medarbejdergruppen på partnerskolen ny viden og flere værktøjer i det daglige arbejde med eleverne. Udover at det påvirker elevgruppen på VNS positivt, giver det partnerne et fælles sprog og en lettere samarbejdsproces, når SVSH tilbagesluser egne elever til folkeskolen. Gennem mange år har SVSH haft et samarbejde omkring fysikundervisning af skolens egne elever på VNS. VNS stiller lokaler til rådighed og SVSH aflønner to af folkeskolens fysiklærere for at forberede og varetage selve fysikundervisningen i to lektioner om ugen. VNS er SVSH behjælpelige ved afholdelse af FP9. Dette kan i praksis være en god hjælp, både i forhold brug af lokaler, men også som sparringspartnere ved praktisk afvikling af prøver.Derudover begyndte skolerne for 4-5 år siden at samarbejde på ledelsesplan i form af vidensdeling, erfaringsudveksling og faglig udvikling.SVSH har afholdt kurser, hvor der har været inviteret personale fra VNS med, disse kurser har alle været omhandlende undervisning af børn med problemskabende adfærd. |
| **D. Institutionsbeskrivelse**  |
| Dagbehandlingsskolen har indskrevet 47 elever på tilsynsdagen. Skolen er beliggende i Sorte Hest-kvarteret på Vesterbro i en gammel fabriksbygning. Der er en del mindre grupperum på skolen, men alle afdelinger har lokaler, der henvender sig til fællesundervisning. I alle tilfælde forefindes der her projektorer med mulighed for brugen af digitale medier.Skolen har en normering på ca. én voksen pr. to elever, og det er derfor muligt for eleverne at få hjælp til det, som er svært – hvad enten det er fagligt eller socialt. Skolen har speciale i at arbejde med børn med forskellige udviklingsforstyrrelser.  |
| **E. Målgruppebeskrivelse:** |
| **Elevgruppen**Elevgruppen er børn i den skolepligtige alder, der ved indskrivningstidspunktet befinder sig i alderen 7-15 år. Der kan dog dispenseres i særlige tilfælde.Med hensyn til problematik, er elevgruppen meget blandet. Der er dels tale om elever med forskellige former for diagnosticerede udviklingsforstyrrelser (ADHD, Autisme mm.), dels om elever hvis vanskeligheder tilskrives belastende opvækst- og familieforhold. Fælles for mange af skolens elever er dog en kortere eller længere række uheldige oplevelser af mødet med skolesystemet, ofte præget af hyppige skoleskift.Den blandede elevgruppe opleves som en resurse i det pædagogiske arbejde. Det åbner mulighed for at arbejde med den enkelte elevs forståelse af, og respekt for sine egne og andres forskellige svagheder og styrker. |

**Personale og undervisning:**

|  |
| --- |
| **A. Beskrivelse af lærere og ledelse** |
| Der er på undervisningstilbuddet foruden ledelsen ansat 13folkeskolelærere, 8pædagoger og 6 medhjælpere. Det ses af oversigten over personalets kompetencer, at det undervisende personales samlede undervisningskompetencer dækker folkeskolens fag.  |
| **Lederens navn og funktion samt primære uddannelse:**Leder er læreruddannet.  |
| **B. Beskrivelse af undervisningen generelt** |
| **Forefindes undervisningsplaner indeholdende undervisningstid og -forløb:**  **Ja: X Nej:** |
| **Undervises der i fuld fagrække og fuldt timetal:**Ja. |
| **Fritagelser for fag, prøver samt lægeerklæringer ved nedsat undervisningstid:**Skolens ledelse er informeret om reglerne forbundet hermed. Undervisningstiden kan for den enkelte specialundervisningselev kun nedsættes, hvis elevens helbred ifølge lægeerklæring ikke tillader gennemførelse af fuld undervisning, jf. bekendtgørelsens § 12, stk. 3.Udgiften til disse lægeerklæringer afholdes af skolen, og skal til en hver tid være tilgængelige for tilsynet.**Fritagelse for fag** Fritagelse for et eller flere af folkeskolens fag kan ikke træde i stedet for at give en elev relevant støtte, herunder specialundervisning. Efter bekendtgørelse om folkeskolens specialundervisning og anden specialpædagogisk bistand kan en elev fritages for undervisning i et fag, hvis en elev har usædvanligt store vanskeligheder i et fag, således at det ikke skønnes hensigtsmæssigt at give eleven specialundervisning i faget. Reglerne om fritagelse for et eller flere af folkeskolens fag - dog ikke dansk og matematik - tager sigte på de situationer, hvor funktionsvanskeligheder på afgørende måde hindrer eleven i at få udbytte af undervisningen i faget. Eleven skal have anden relevant undervisning i de frigjorte timer. Inden der træffes beslutning om helt at fritage en elev for et fag, bør indholdet i og målet for elevens læring i faget forsøges tilpasset elevens forudsætninger. Følgende tre betingelser skal være opfyldt:  forældrene skal samtykke til fritagelsen,  afgørelsen skal træffes på baggrund af en aktuel pædagogisk-psykologisk vurdering,  eleven skal have anden undervisning i stedet for det fag, eleven fritages for.  |
| **National trivselsmåling:**SvSH gennemfører alle obligatoriske nationale trivselsmålinger |
| **Nationale test:**Alle elever afholder de obligatoriske og frivillige nationale test |
| **Folkeskolens 9.-klasseprøver:**havde ved folkeskolens prøver maj/juni 2019 7 elever til folkeskolens afgangsprøver. Eleverne aflagde i gennemsnit 6,7 ud af 8 mulige bundne afgangsprøver med et karaktergennemsnit på 5,5.  |
| **Beskrivelse af undervisningsmidler og materialer, herunder it-udstyr:**SvSH bruger IT i undervisningen, og ved skolestart får hver elev sin egen arbejdsplads med computer. Klasserne har også iPads til brug i undervisningen. Skolen har adgang til en lang række digitale læremidler som fx Gyldendal.dk og Clio-online. Det ses på dagen, at skolens lærere bruger Meebook som platform for undervisningen.  |
| **C. Indhentet materiale før tilsynsbesøg:** |
| Der er indhentet følgende dokumenter:* Oversigt over undervisningspersonalet, herunder lærernes linjefagskompetencer
* Oversigt over elever med angivelse af klasse samt skolealder
* Skemaer for klasser/ enkelte elever, der evt. undervises i hjemmet
* Beskrivelse af samarbejde med prøveretsskole
* Timefordelingsplan for skoleåret 2018/19
* Standpunktskarakterer for 8-9 klasses elever
* Liste over afgangselever/ tilmeldte prøver maj/juni 2020
* Dispensationer for fag, prøve og reduceret skema efter lægeerklæring
 |

**Beskrivelse af forhold for det enkelte barn:**

|  |
| --- |
| **A. Undervisningsstedets notater vedrørende den enkelte** |
| **Elevplaner:** |
| Det vurderes, at de fremviste eksempler på elevplaner er fine, og lever op til bekendtgørelsen om digitale elevplaner.  |
| **B. Magtanvendelse i forbindelse med undervisningen** |
| Hvordan arbejdes der med området**:*** SvSH følger Københavns Kommunes vejledning for brugen af magtanvendelser i folkeskolen. har generelt meget få magtanvendelser, og alle indberetninger om magt godkendes af tilsynet. Det vurderes, at skolen arbejder kvalificeret med området.
* Skolen har i mange år benyttet sig af Bo Hejlskov Elvens konsulentbistand og afholdt kurser omhandlende:
* Low arousal approach, konflikthåndtering i arbejdet med elever med særlige behov
* Udviklingsforstyrrelser, neuropsykologi og neuropædagogik
* Stress og stress-sænkende pædagogik
* Pædagogisk ansvar
* Spændingsfeltet mellem pædagogik og behandling
 |

**Beskrivelse af tilsynsbesøg:**

|  |
| --- |
| **A. Observationer af undervisningen** |
| Tilsynet har bestået af et undervisningstilsyn med indskolings, mellemtrins og udskolingsafdelingerne.**09.00-09.45**Dansk med indskolingsafdelingen (1-3 klasse). Afdelingen rummer på dagen 6 elever ud af 7 mulige, idet en elev er fraværende grundet overgang til andet tilbud. Eleverne ses samlet omkring indskolingens fællesbord, og en lærer orienterer her kort eleverne omkring indholdet af dagens program, og lektionens læringsmål. De er: ” jeg kan fortælle, hvordan jeg oplever fortællingen” og ”jeg kan beskrive personer”. En enkelt elev efterlyser undervejs i lærerens orientering et tredje mål, da eleverne øjensynligt plejer at have tre mål, og det vurderes på denne baggrund, at eleverne er vant til at arbejde målstyret. Eleverne er i gang med et fagligt emne ”Astrid Lindgren”, og har dagen før tegnet tegninger til oplæsningen af bogen ”Pippi Langstrømpe”. Disse tegninger fremvises nu af læreren, og alle elever får hver især lov til at fortælle lidt om deres egen tegning til de andre elever.Læreren benytter Meebook som platform for undervisningen, og læringsmål og lektionens faglige indhold fremgår således på klassens Smartboard. Læreren understøttes i sin undervisning af tre kolleger, der sidder fysisk meget tæt på de elever, der har brug for dette – fx ved at holde en arm om dem for at give dem ro, eller ved at give dem massage for at holde arousel. Der tales om hvad eleverne kunne lide/ikke lide ved historien, og de fleste elever byder godt ind. Eleverne virker helt indifferente med tilsynets tilstedeværelse, og det observeres, at der er en god ro omkring undervisningen – ligesom eleverne er gode til at række fingrene op og vente på tur.Der skiftes efter ca. 10 minutter aktivitet til nu at tale om personkarakteristik ud fra et billede. Der laves en øvelse med eleverne, hvor de skal gætte en person på et billede, som de ikke selv kan se – udelukkende baseret på de andre elevers beskrivelse. Eleverne synes det er sjovt. Kl.09.28 stilles eleverne den opgave, at de skal udarbejde en personkarakteristik af Pippi Langstrømpe, og de fordeler sig til dette arbejde sig rundt i de grupperum, som indskolingsafdelingen råder over. Eleverne skal lave karakteristikken på et personkort, der også er udleveret af læreren. Der arbejdes med karakteristikken i præcis 10 minutter, hvorefter eleverne samles omkring fællesbordet igen. læreren spørger ind til, hvad eleverne har lært i lektionen, og opfyldelsen af læringsmålene evalueres efterfølgende ved at eleverne markerer egen læring efter thumbs up eller down-metoden. Afslutningsvist tales der om hvad eleverne skal øve sig på til næste gang. En Timetimer markerer kl. 09.45, at lektionen er slut, og eleverne skal udenfor for at have noget luft.**09.45-10.10**Elevpause**Kl.10.10-10.35**Historie med mellemtrinnet (4-7.klassetrin). Fire elever er til stede i lektionen, sammen med en lærer og to pædagoger.Dagens læringsmål gennemgås kort ved at de læses højt (fra Meebook) af en af eleverne, og dagens plan beskrives også. Der arbejdes med emnet USA, og lektionen er bygget op, så den starter med lektionens mål, og et review på hvad eleverne lærte i sidste lektion. Herunder skiftes der kort fra Meebook til padlet, og til de noter, der her er noteret fra sidste lektion. Der arbejdes med herefter med - og tales om USA´s stater ud fra et kort på tavlen. Derefter trækker eleverne hver en vilkårlig, af læreren udklippet stat, som de så skal placere korrekt på et kort over USA efterfølgende. Der fortsættes med dette indtil alle stater er placeret korrekt på kortet.Eleverne på mellemtrinnet har arbejdspladser i mange af de små rum som afdelingen råder over, men selv fællesundervisningen foregår i et godt indrettet fællesundervisningslokale med nye lækre møbler, Smartboard og en behagelig belysning.**10.35-11.30** Engelsk med 9.klasse. Tre elever arbejder med grammatik, og klassens lærer beder indledningsvist kort, på engelsk, eleverne om at beskrive hvad de hver især ønsker at arbejde videre med i forbindelse med egne mål for arbejdet med den engelske grammatik.Efterfølgende laver eleverne en kort øvelse, hvor de træner ordforråd i programmet ”Draw”. Kl.10.50 skifter undervisningen karakter, og der tales om hvad eleverne læste om i forrige lektion. Dette foregår på en blanding af dansk og engelsk. Læreren læser en kort tekst ”The Buffalo”, og der tales om teksten undervejs - nu primært på engelsk, selvom flere elever udelukkende svarer på dansk. Kl. 11.04 overgår aktiviteten til en dialog om USA, og eleverne ser en kort film fra YouTube om europæernes syn på USA. Der tales efterfølgende om filmen og hvad der siges. Undervisningen afsluttes kl.11.18.**11.30-11.50**Frokost med skolens elever fra udskolingen.**12.50-13.10**Gennemgang af Meebook og elevplaner/årsplaner med SvSHs superbruger af programmet. Her gennemgås forskellige eksempler på årsplaner, undervisningsforløb og elevplaner. Brugen af Meebook er fuldstændig implementeret på SvSH vurderes det, og det fremviste materiale er fuldt ud overbevisende.**13.10-14.00**Samfundsfag med 8.klasse under temaet ”*hvad bestemmer EU*”. Tre elever undervises i lektionen af en lærer og en pædagog.Lektionens program gennemgås hurtigt for eleverne, og dette ses også fremgå af Meebook. Der tales ligeledes om, hvad eleverne lærte i sidste lektion.Læringsmålene for lektionen benævnes ligeledes. De er fx: ”eleven kan kende til, hvad et grænseoverskridende problem er”. Undervisningsmaterialet er fra Clio, og eleverne udleveres dele heraf i kopi, som der skal arbejdes i. Inden det kommer dertil, vises eleverne en kort film fra eu.dk om emnet, og eleverne udfordres i deres egen forforståelse omkring hvad EU egentlig bestemmer. Det ses generelt, at undervisningen følger en god didaktisk model, der er sammenlignelig med store dele af undervisningen i de andre klasser, hvori tilsynet har observeret på dagen. Kl.12.43 bipper TimeTimeren, og eleverne gives en kort pause, hvor der spilles tegn og gæt med samfundsfaglige begreber fra undervisningen. **13.00-14.30**Tilsynsmøde mellem Tilsynsførende og skolens ledelse. Her tales der om dagens observationer og om denne rapports fokusområder. Der tales ydermere om Meebook, nye regler om ulovligt fravær, den nye prøvebekendtgørelse for 8.klassesprøven og lægeerklæringer i forbindelse med reduceret skema

|  |
| --- |
|  |

 |

**Tilsynet:**

|  |
| --- |
| **A. Hvem har foretaget tilsynet** |
| **Navn:** Søren Berg  |
| **Stilling:** Tilsynsførende |
| **Kontaktoplysninger:** Tlf**.** 23 26 38 20/ soeber@buf.kk.dk |
| **Dato for tilsyn:** 20.11.2019 |
| **B. Helhedsindtryk** |
| **Vurderinger:**Jeg finder, at dagbehandlingstilbuddet Skolen ved Sorte Hest giver et undervisningstilbud, der følger folkeskoleloven og tilhørende bekendtgørelser. Den observerede undervisning har generelt fremstået både læringsmålsfokuseret og godt tilrettelagt efter en relevant didaktisk relationsmodel. Undervisningen har på dagen en struktur, der fremstår klar for eleverne. Det vurderes, at det trods elevernes særlige undervisningsmæssige behov, fuldt ud lykkes for skolens lærere at opsætte tydelige læringsmål for eleverne. Dette vurderes positivt, idet elever med særlige undervisningsmæssige behov i høj grad har brug for fællesgørelse og tydeliggørelse af, hvad der er centralt stof i undervisningen, og hvad der er det nye stof.Jeg finder desuden, at SvSHs undervisere lykkes særdeles godt med at nedbryde undervisningens program ned i kortere og mere varierede aktiviteter, hvilket tydeligt hjælper målgruppen med at holde både arousal og opmærksomhed på det faglige stof.Samlet set fremstår SvSH på dagen som et over middel solidt og kompetent specialundervisningstilbud til målgruppen.Tilsynet har dog et par enkelte reservationer i forhold til dels den læringsfremmende kultur på mellemtrinnet, og til elevernes brug af deres computere i pauser. Se i de pædagogiske anbefalinger nedenfor.  |
| **Pædagogiske anbefalinger for dagbehandlingstilbuddet:**Tilsynet anbefaler SvSHs ledelse at udarbejde en konkret computerpolitik for især mellemtrinnets elever. Det er i tilsynets optik uhensigtsmæssigt, og kan være kontraindiceret i forhold til elevernes sociale behandlingsmål, at eleverne i så høj grad har mulighed for at fravælge fællesskabets sociale rammer ved at kunne spille computer alene i egne pauser og sågar i egne elevrum. På tilsynsdagen fylder elevernes brug af computere på mellemtrinnet klart for meget, vurderer tilsynet.I samme åndedrag opfatter tilsynet på dagen, at samme mellemtrinselever undervises en stor del af tiden i deres egne rum. Tilsynet bemærker, at dette forhold, hvis korrekt opfattet, bør forbedres. SvSH bør uden ophør efterstræbe, at eleverne modtager så meget fællesundervisning, som det er muligt for eleverne, idet selve dagbehandlingsindsatsen skal ruste eleverne til en tilbageslusning til et mindre indgribende tilbud. Et sådant fokus vil på sigt positivt påvirke elevernes trivsel.Elevernes trivsel og oplevelse af tryghed, respekt, retfærdighed og omsorg har betydning for læringsmiljøet i skolen og kan forstærke andre læringsfremmende tiltag.Tilsynet vil i løbet af foråret aflægge SvSH uanmeldte tilsyn for at følge op på anbefalingerne. |
| **C. Evt. stillede krav til dagbehandlingstilbuddet, og aftaler mellem tilsynsmyndighed og institution** |
| SvSH skal sende alle lægeerklæringer for elever i reduceret skema til tilsynet inden tre uger. |

**Godkendelse**

|  |  |
| --- | --- |
| **Dato:** | **Skoleleder af dagbehandlingstilbud:** |
| **Kommentarer:**Tilsynsrapporten bedes underskrevet af skoleleder og returneret til tilsynsførende samt lægges tilgængeligt på skolens hjemmeside senest 3 uger efter modtagelsen.Det er muligt at vedlægge kommentarer til rapporten. Disse evt. kommentarer indarbejdes ikke i rapporten, men vil fremgå som bilag. |